Δημοσθένης Βουβαλούδης

Ο Δημοσθένης Βουβαλούδης (25 Φεβρουαρίου 1929 - 8 Φεβρουαρίου 2016), του Γεωργίου και της Αρχοντίας, ήταν Έλληνας γιατρός, κλινικάρχης και πολιτικός. Διετέλεσε βουλευτής Μαγνησίας από το 1989 ως το 1993.

 Βιογραφία 
Η καταγωγή του ήταν από το Μεγάλο Μοναστήρι Φθιώτιδας, όμως εγκαταστάθηκε στο Βόλο σε νεαρή ηλικία. Σπούδασε ιατρική (απέκτησε διδακτορικό τίτλο στη Χειρουργική στη Γερμανία) και εργάστηκε ως χειρουργός στην κλινική που ίδρυσε ο ίδιος, στον Βόλο."Έφυγε" στα 87 του ο γνωστός γιατρός του Βόλου και πρ. βουλευτής Δημ. Βουβαλούδης, pelop.gr, 9-2-2016.

Το 1974 ήταν ιδρυτικό στέλεχος του ΠΑΣΟΚ, με το οποίο ήταν υποψήφιος βουλευτής το 1989 (δύο φορές), 1990, 1993 και το 1996. Εξελέγη βουλευτής  Μαγνησίας με το ΠΑΣΟΚ στις εκλογές του Ιουνίου του 1989 και επανεξελέγη τον Νοέμβριο του 1989 και τον Απρίλιο του 1990.Κοινοβουλευτική θητεία του Δημοσθένη Γ. Βουβαλούδη, ιστότοπος της Βουλής των Ελλήνων.. Υπηρέτησε επίσης ως διοικητής στο Νοσοκομείο Βόλου, συμβάλλοντας στην αναβάθμισή του.

Πέθανε στο Βόλο και κηδεύτηκε στις 9 Φεβρουαρίου 2016 από τον ιερό ναό Μεταμόρφωσης.Πέθανε ο πρώην βουλευτής του ΠΑΣΟΚ Δ. Βουβαλούδης, magnesianews.gr, 8-2-2016.

 Παραπομπές 

Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες χειρουργοί
Κατηγορία:Βουλευτές Μαγνησίας